recursal/SuperWikiNEXT-32B huggingface dataset:
**புத்தனேந்தல் அணை** அல்லது **தாமல் அணை**, **மேமாளூர் அணை** என்பது தமிழ்நாட்டின், கள்ளக்குறிச்சி மாவட்டத்தில் கெடிலம் ஆற்றின் குறுக்கே அமைந்துள்ள ஒரு அணையாகும்.

அமைவிடம்
--------

இந்த அணையானது திருக்கோவலூர் வட்டத்தில் திருக்கோவலூருக்குத் தென்கிழக்கே ஏறக்குறைய 15 கி.மீ. தொலைவில் புத்தனேந்தல் என்னும் ஊரின் எல்லையில் அமைந்துள்ளது. ஆற்றின் தென்கரையில் புத்தனேந்தல் ஊர் இருக்கிறது. இங்கே இயற்கையாகவே கெடிலத்தின் குறுக்கே அணைத்தடுப்புபோல் பாறைகள் உயர்ந்துள்ளன. அந்தக் குறுக்குப் பாறைத் தடுப்பு ஒரு சிறிய அணை போல் சிறிய அளவில் பயன் தந்து வந்தது. இங்கே ஆற்றிற்குத் தென்பால் தாமல் என்னும் ஊர் இருப்பதால் தாமல் அணை எனச் சிலரும், வடபால் மேமாளூர் என்னும் ஊர் இருப்பதால் மேமாளூர் அணை எனச் சிலரும் அழைத்து வந்ததும் உண்டு. இங்கே உள்ள குறுக்குப் பாறைமேல் 1953 ஆம் ஆண்டு சுவர் எழுப்பப்பட்டு உயரமாகச் செயற்கை அணை கட்டப்பட்டது. அதனால் இவ்வணை மற்ற அணைகளினும் மிகவும் உயரமாய்த் தோற்றமளிக்கிறது. அணைக்கு மேற்புறம் ஆற்றின் இருபக்கமும் கால்வாய்கள் வெட்டப்பட்டுள்ளன. அவற்றின் வழியாக 519 ஏக்கர் நிலத்திற்குப் பாசன வசதி கிடைத்துக்கொண்டிருக்கிறது. இந்தப் பாசனத்தால் அந்த வட்டாரத்து வயல்கள் மிகவும் செழிப்பாக உள்ளன.

மேற்கோள்கள்
-----------

1. ↑  தென் பெண்ணையின் தொப்புள்கொடி கெடிலம்! "கார்ப்பரேட் கொள்ளையும்... நாம் கொடுக்கும் விலையும்!" அத்தியாயம் 11, ஆனந்த விகடன், 2017, மார்ச், 30
2. ↑  புலவர் சுந்தர சண்முகனார் (1993). "கெடிலக் கரை நாகரிகம்". *நூல்*. மெய்யப்பன்
தமிழாய்வகம். pp. 247–248. 11 சூன் 2020 அன்று பார்க்கப்பட்டது. line feed character in `|publisher=` at position 11 (உதவி)
**ஜீலகாரகுடேம்** (தெலுங்கு: జీలకర్రగూడెం; ஆங்கிலம்: Jīlakārakuṭēm) என்பது ஆந்திர மாநிலம், மேற்கு கோதாவரி மாவட்டம், காமவரபுகோடா மண்டல், குண்டுபள்ளே (ஆங்கிலம்: Guntupalle) கிராம மாவட்டத்தில் உள்ள ஒரு கிராமமாகும். இது காமவரபுகோட்டாவிலிருந்து 6.4-கிமீ தொலைவில் அமைந்துள்ளது. குண்டுபள்ளே என்ற புகழ்பெற்ற புத்த நினைவுச்சின்னங்களைக் கொண்ட இந்த கிராமம் மலைகளுக்கு மத்தியில் அழகாக அமைந்துள்ளது.

இங்கு மேற்கொள்ளப்பட்ட தொல்லியல் ஆய்வில், பாறையில் செதுக்கப்பட்ட குடைவரை அறைகளின் (குகைகள்) தொகுப்பு (ஆங்கிலம்: a group of Rock-cut Chambers i.e. Caves), குகைகள், செங்கற்களால் கட்டப்பட்ட சைத்ய மண்டபத்தின் எச்சங்கள் மற்றும் பல்வேறு அளவுகளில் பல "தூபிகள்", மற்றும் சில கட்டமைப்புகள் ஆகியன கண்டறியப்பட்டுள்ளன. இவற்றின் காலம் கி.மு. இரண்டு மற்றும் மூன்றாம்  நூற்றாண்டுக்கு இடைப்பட்ட காலம் என்றும் கணிக்கப்பட்டுள்ளது.

மேற்கோள்கள்
-----------

1. ↑  "Buddhist Stupas,Jeelakarragudem - Buddhist Stupas in Andhra Pradesh,India". *www.indiantravelportal.com*. IndiaMART InterMESH Limited. 30 ஜனவரி 2018 அன்று மூலம் பரணிடப்பட்டது. 13 May 2019 அன்று பார்க்கப்பட்டது.
2. ↑   *Census of 2001 Chapter VI West Godhavari district (PDF pp.320-364)*. பக். 339.. பார்த்த நாள்: 9 April 2022.
3. ↑  "Jeelakarra Gudem - West Godavari dsitrict". *Telugu Kiranam*. 9 April 2022 அன்று பார்க்கப்பட்டது.
**தீக்கோழி** அல்லது **நெருப்புக்கோழி** (Ostrich, *Struthio camelus*) வாழும் பறவைகளுள் மிகப்பெரியது ஆகும். இது 2.5 மீட்டர் (8 அடி) வரை உயரமாக வளரக்கூடியது. பறக்காத *ரடீட்* எனப்படும் ஒப்பீட்டளவில் பழமையான பறவைக் குழுவைச் சேர்ந்தது.

இக் குழுவைச் சேர்ந்த ஏனையவை ரியாக்கள், எமுக்கள், கசோவரிகள் எக்காலத்திலும் அறிந்தவரை மிகப்பெரிய பறவையான, இன்று அழிந்துபோன எபியோர்னிக்ஸ் (Aepyornis) என்பவையாகும். தீக்கோழிகள் நீண்ட கழுத்தையும், கால்களையும் கொண்டவை. 70 கிமீ/மணி (43 மைல்/மணி) வேகத்தில் ஓடக்கூடியவை.

தீக்கோழிகள் இயற்கையில், ஆபிரிக்காவின் பூமத்திய ரேகைக் காட்டு வலயங்களில், வடக்கு, தெற்கு ஆகிய இரு பகுதிகளிலும் உள்ள சவான்னாக்கள், அரைப் பாலைவனங்களில் காணப்படுகின்றன. மத்திய கிழக்கு இனமான *எஸ். சி. சிரியாக்கஸ்* இப்பொழுது அழிந்துவிட்டது.

தீக்கோழிகளின் இறகுகள் பெண்களின் தொப்பிகளை அலங்கரிப்பதற்காக உபயோகப்பட்டு வந்தன. சிறிய உடலமைப்புள்ள மனிதர்கள் சவாரிசெய்யக் கூடிய அளவுக்குத் தீக்கோழிகள் பெரியவையாகும். இதனால் வட ஆபிரிக்காமற்றும் அரேபியாவின் சில பகுதிகளில் இவை ஓட்டப் பந்தயங்களில் பயன்படுத்தப்பட்டன.

சுவீடன் போன்ற குளிர்ப் பிரதேசங்களிற் கூட இவை இறைச்சிக்காக வளர்க்கப்படுகின்றன. இதன் இறைச்சி கொழுப்பற்ற மாட்டிறைச்சி போன்ற சுவை கொண்டதாகச் சொல்லப்படுகின்றது.

ஆபத்தை உணரும்போது, தீக்கோழி தனது தலையை மணலில் புதைத்துக் கொள்ளும் என்ற கதை மிகவும் பிரபலமானது. இத்தகைய நடைமுறையைக் காட்டும் அவதானிப்புப் பதிவுகள் எதுவும் இல்லையெனினும், எதிரி விலங்குகள் அண்மையிலுள்ளபோது, தான் தெளிவாகக் காணப்படாமலிருப்பதற்காகத், தீக்கோழி, தனது கழுத்தையும், தலையையும் நிலத்தில், படுக்கை நிலையில், வைத்துக்கொண்டிருப்பது அறியப்பட்டுள்ளது. பயமுறுத்தப்பட்டால், தீக்கோழி தனது வலுவான கால்களால் உதைத்துக் கடும் காயத்தை உண்டாக்கக்கூடியது.

தீக்கோழிகளுக்கு பற்கள் இல்லை. எனவே உணவை அரைத்து உண்பதற்காகவே கூடவே கற்களையும் விழுங்குகிறது.

தீக்கோழிகளில் கூட்டுக் கூடமைப்பு அவதானிக்கப்பட்டுள்ளது. பல பெண் தீக்கோழிகள் தங்கள் முட்டைகளை ஒரே கூட்டில் இடுகின்றன. இம் முட்டைகள் பகலில் பெண் தீக்கோழிகளாலும் இரவில் ஆண்களாலும் அடைகாக்கப் படுகின்றன. தீக்கோழிகளின் முட்டைகளே உலகில் பெரிய முட்டைகளாகும்.

உசாத்துணை
---------

1. ↑  BirdLife International (2012). "*Struthio camelus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 3.1*. பன்னாட்டு இயற்கைப் பாதுகாப்புச் சங்கம். 17 Feb 2011 அன்று பார்க்கப்பட்டது. BirdLife International (2012). "Ostrich Struthio camelus – BirdLife Species Factsheet". *Data Zone*. 17 Feb 2011 அன்று பார்க்கப்பட்டது.
2. 1 2 3 4 5 6  Brands, Sheila (14 August 2008). "Systema Naturae 2000 / Classification, Genus Struthio". *Project: The Taxonomicon*. 4 February 2009 அன்று பார்க்கப்பட்டது.
3. ↑  Davies, S.J.J.F. (2003). "Birds I Tinamous and Ratites to Hoatzins". *Grzimek's Animal Life Encyclopedia* (2nd) **8**.  Ed. Hutchins, Michael. Farmington Hills, MI: Gale Group. 99–101. ISBN 978-0-7876-5784-0.
சங்ககாலத்தில் கானப்பேரெயில் என வழங்கப்பட்ட ஊர் இக்காலத்தில் காளையார் கோயில் எனப் பெயர் பூண்டுள்ளது. வேங்கைமார்பன் என்பவன் இவ்வூரில் இருந்துகொண்டு ஆண்ட சங்ககால மன்னன். உக்கிரப் பெருவழுதி என்னும் பாண்டியன் வேங்கைமார்பனை வென்று இந்த ஊரைத் தனதாக்கிக்கொண்டான்.  இதனால் இந்தப் பாண்டியனைக் கானப்பேரெயில் தந்த உக்கிரப் பெருவழுதி எனச் சிறப்பித்துள்ளனர்.

கானப் பேரெயில் அமைப்பு
----------------------

கானப் பேரெயில் என்னும் கோட்டை ஆழமான அகழியும், வானளாவிய மதிலும், வானத்தில் மீன் பூத்தது போலப் பதுங்கி இருந்து பகைவரைத் தாக்கும் ஞாயில்களையும், சுற்றிலும் வெயில் நுழைய முடியாத இருண்ட கால்காடுகளையும், வீரம் மிக்க குடிமக்கள் வாழும் சிற்றூர்களையும் கொண்டது. 

திருகானப்பேர் உடையான் என்னும் குறுநில மன்னன் இவ்வூரைத் தலைநகராகக் கொண்டு திரிபுவனச் சக்கரவர்த்தி மாறவர்மன் சுந்தர பாண்டியனது ஆளுகைக்கு உட்பட்டு 13-ஆம் நூற்றாண்டில் ஆண்டுவந்தான்.

சான்று மேற்கோள்
---------------

1. ↑  ஐயூர் மூலங்கிழார் – புறநானூறு 21
2. ↑   'நில வரை இறந்த குண்டு கண் அகழி,  

வான் தோய்வு அன்ன புரிசை, விசும்பின்  

மீன் பூத்தன்ன உருவ ஞாயில்,  

கதிர் நுழைகல்லா மரம் பயில் கடி மிளை,  

அருங் குறும்பு உடுத்த கானப்பேர் எயில், (புறநானூறு 21)
கோயம்புத்தூர் மாவட்டத்தின் மேட்டுப்பாளையம், சிறுமுகை வழியாக வரும் பவானி ஆற்றுடன் நீலகிரி மாவட்டத்தில் உற்பத்தியாகும் மோயாறு கலக்கும் இடத்தில் கீழ் பவானி திட்டம் மூலம் அணை கட்டப்பட்டுள்ளது. இதனால் உண்டான நீர்தேக்கத்திற்கு **பவானி சாகர் நீர்தேக்கம்** என்று பெயர். நாடு விடுதலை அடைந்தபிறகு உருவான இத்திட்டம் 1956 இல் நிறைவடைந்தது. இந்த அணை பவானிசாகர் அணை என்றே அழைக்கப்படுகிறது. இவ்வணை ஈரோடு மாவட்டம் சத்தியமங்கலம் வட்டத்தில் உள்ள கொத்தமங்கலம் என்ற கிராமத்திற்கு அருகில் கட்டப்பட்டுள்ளது. இது ஒரு மண் அணையாகும். இதன் உயரம் 105 அடி, இதன் கொள்ளளவு 33 கோடி கனஅடியாகும். இதன் நீர்ப்பிடிப்பு பகுதி 1621.5 சதுர மைல் ஆகும். நீர்தேக்கத்தின் பரப்பளவு 30 சதுர மைல்களாகும்.. அணை உள்ள இடத்தில் உள்ள நகர் அணையின் பெயராலயே பவானிசாகர் என அழைக்கப்படுகிறது, இது ஒரு பேரூராட்சி ஆகும். இவ்வணையிலிருந்து செல்லும் கீழ் பவானி திட்ட கால்வாய் ஈரோடு மாவட்டத்தை வளப்படுத்துகிறது.

அணையின் கொள்ளளவும் பாசன வசதியும்
--------------------------------

பவானி சாகர் அணையின் கொள்ளளவு 32.8 டி.எம்.சி ஆகும். பவானி சாகர் அணையின் மூலம் புதிய ஆயக்கட்டு 2.07 லட்சம் ஏக்கர் பாசனம் பெறுகிறது. இப்புதிய ஆயக்கட்டு இரு பகுதிகளாக [ ஒற்றை படை, இரட்டை படை மதகுகள்] பிரிக்கப்பட்டு, ஆண்டுதோறும் ஒரு பகுதிக்கு [ 1,03 ,500 ஏக்கர்] நெல்லுக்கும், மறு பகுதிக்கு புஞ்சை பயிருக்கும், மாறி மாறி பாசனம் பெருகிறது. நெல்லுக்கு 24 டி.எம்.சி நீரும், புஞ்சை பயிருக்கு 12 டி.எம்.சி நீரும் ஆகமொத்தம் 36 டி.எம்.சி நீர் தேவை படுகிறது. இவ்வணையின் மூலம் பழைய ஆயகட்டுகளான தடப்பள்ளி, அரக்கன்கோட்டை பகுதிகள் பவானி சாகர் அணைக்கு கீழுள்ள கொடிவேரி அணைக்கட்டு மூலமும், காளிங்கராயன் அணைக்கட்டு மூலம், காளிங்கராயன் பாசன பகுதியும், பாசனம் பெருகிறது. அவைகளுக்கு ஆண்டுதோறும் 24 டி.எம்.சி நீர் தேவை படுகிறது. கொடிவேரி அணைக்கட்டு மூலம் 25 ,000 ஏக்கரும் , காளிங்கராயன் அணைக்கட்டு மூலம் 15 ,000 ஏக்கரும், பாசனம் பெறுகிறது

புனல்மின் நிலையம்
-----------------

இந்த அணையில் இரண்டு நீர் மின் உற்பத்தி நிலையங்கள் உள்ளன, ஆற்றிற்கு நீர் வழங்கிடும் (MHPH) நுண்புனல் மின்நிலையத்தில் 8 மெகாவாட் திறனிலும் (RBC PH) வலதுகரை வாய்க்கால் மின்நிலையத்தில் 8 மெகாவாட் திறனிலும் என மொத்தம் 16 மெகாவாட் மின்னுற்பத்தி செய்யப்படுகிறது.

16 32 மெகாவாட் (43,000 ஹெச்பி) திறனைக் கொண்டு, மொத்தமாக ஐந்து மெகாவாட் (21,000 ஹெச்பி) ஒரு திறனோடு உள்ளன.

வரலாற்றுச்சிறப்பு
-----------------

தமிழகத்தின் இரண்டாவது பெரிய அணை என்னும் சிறப்பிற்குரியது பவானிசாகர் அணைக்கட்டு. ஆசியாவிலேயே மிக நீளமான மண் அணையும் இதுதான். டணாய்க்கன்\_கோட்டை என்றழைக்கப்படும் வரலாற்றுச்சிறப்பு மிக்க ஓர் கோட்டை அணை நீருக்குள் மூழ்கியுள்ளது. கோடைக்காலங்களில் அணையில் நீர் வற்றிய பிறகு அந்தக் கோட்டையை காண இயலும்.

ஹொய்சாளர் ஆட்சிக்காலத்தில் படைத்தளபதியான பெருமாள் தண்டநாயக்கனைப் பாராட்டி வழங்கப்பட்ட குறுநிலத்தை அவன் ஆண்டு வந்த போது கி.பி 1254ஆம் ஆண்டு ஆற்றுச்சமவெளியில் இந்தக் கோட்டையைக் கட்டி ஆண்டான். தண்டநாயக்கன் கோட்டை நாளடைவில் டணாயக்கன் கோட்டை ஆனது. பல நூறு ஆண்டுகள் ஆன பின்பும் கூட இன்னும் உறுதியுடன் இக்கோட்டை உள்ளது.

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2009-04-09 அன்று மூலம் (PDF) பரணிடப்பட்டது. 2009-11-29 அன்று பார்க்கப்பட்டது.
2. ↑   *Uniqueness of Bhavanisagar dam*. CSTI.. பார்த்த நாள்: 1 February 2016.
**பிரசாந்த் சோப்ரா** (பிறப்பு: அக்டோபர் 7, 1992) ஓர் துடுப்பாட்ட வீரர். இவர் 2012 ஆம் ஆண்டு நடைபெற்ற ஐசிசி 19 வயதுக்குட்பட்ட துடுப்பாட்ட உலகக் கோப்பை சாம்பியன் தொடரில் இந்தியா அணியில் விளையாடி இருந்தார். சோப்ரா ரஞ்சி கோப்பையில் இமாச்சல பிரதேச அணியில் விளையாடியுள்ளார். மேலும் ரஞ்சி கோப்பையில் ஒரு பருவத் தொடரில் அதிக ரன்கள் எடுத்த இமாச்சல பிரதேச துடுப்பாட்ட வீரர் என்ற சாதனையை படைத்துள்ளார்.

தொழில்
------

2017 அக்டோபரில் நடந்த 2017–18 ரஞ்சி கோப்பையில், இமாச்சல பிரதேசத்திற்கும் பஞ்சாபிற்கும் இடையிலான போட்டியில் தொடக்க நாள் ஆட்டத்தில் 271 ரன்கள் எடுத்தார். இது ரஞ்சி கோப்பையில் ஒரே நாளில் அதிக ஓட்டங்களை எடுத்த இரண்டாவது துடுப்பாட்டக்காரர் என்ற சிறப்பும் மற்றும் இமாச்சலப் பிரதேச அணிக்கிற்காக ஒரு வீரர் அடித்த அதிகபட்ச அதிக ஓட்டங்கள் இதுவே ஆகும். இதே தொடரில் சோப்ரா 338 ரன்கள் எடுத்தார். இது ரஞ்சி கோப்பையில் ஒரு துடுப்பாட்டக்காரர் எடுத்த பத்தாவது அதிக மொத்த ஓட்டங்களும் , இமாச்சல பிரதேசத்திற்காக ஒரு துடுப்பாட்டக்காரர் அடித்த முதல் மூன்று சதமாகும். 2017–18 ரஞ்சி கோப்பையில் இமாச்சலப் பிரதேசத்திற்காக அதிக ரன்கள் எடுத்த துடுப்பாட்டக்காரரான இவர் ஐந்து போட்டிகளில் 581 ஓட்டங்களை எடுத்தார்.

2018 ஜனவரி, 2018 ஐபிஎல் ஏலத்தில் இவரை ராஜஸ்தான் ராயல்ஸ் அணி வாங்கியது. 2018 ஜூலை , 2018–19 துலீப் கோப்பைக்கான இந்தியா கிரீன் அணியில் இடம் பெற்றிருந்தார்.

2020 ஐபிஎல் ஏலத்திற்கு முன்னதாக இவரை ராஜஸ்தான் ராயல்ஸ் அணியில் இருந்து வெளியே அனுப்பியது.

குறிப்புகள்
-----------

1. ↑  "Prashant Chopra in India U-19 World Cup squad".
2. ↑  "List of sold and unsold players". *ESPN Cricinfo*. 27 January 2018 அன்று பார்க்கப்பட்டது.
3. ↑  "Samson picked for India A after passing Yo-Yo test". *ESPN Cricinfo*.. பார்த்த நாள்: 23 July 2018.
4. ↑  "Where do the eight franchises stand before the 2020 auction?". *ESPN Cricinfo*. 15 November 2019 அன்று பார்க்கப்பட்டது.
**எசு. நர்மதா** (*S. Narmada*) இந்தியாவின் கர்நாடக மாநிலத்தைச் சேர்ந்த பரதநாட்டிய நிபுணர் மற்றும் ஆசிரியர் ஆவார். குரு நர்மதாஎன்று பிரபலமாக அறியப்படுகிறார். சங்கீத நாடக அகாடமி விருது, கர்நாடக சங்கீத நிருத்ய அகாடமி விருது, ராச்யோத்சவ பிரசாசுட்டி விருது மற்றும் சாந்தலா நாட்டிய சிறீ விருது உள்ளிட்ட பல விருதுகளை இவர் பெற்றுள்ளார்.

வாழ்க்கைக் குறிப்பு
-------------------

எசு. நர்மதா 1942 ஆம் ஆண்டு செப்டம்பர் மாதம் 22 அன்று கர்நாடக மாநிலம் பெங்களூரில் பிறந்தார். வி.எசு.கௌசிக்கிடம் நடனத்தில் அடிப்படைப் பயிற்சி பெற்றார். கே.பி. கிட்டப்பா பிள்ளையின் முக்கிய சீடரான இவர், தஞ்சாவூர் பரதநாட்டியத்தை இருபதாண்டுகளுக்கும் மேலாக அவரது பயிற்சியின் கீழ் பயிற்சி செய்தார்.

பரதநாட்டியத்தின் சிறந்த ஆசிரியையான நர்மதா, தனது தாயாரின் நினைவாக 1978-ஆம் ஆண்டு பெங்களூரில் சகுந்தலா நடனப் பள்ளியைத் தொடங்கி, தேசிய அளவில் அங்கீகரிக்கப்பட்ட பல நடனக் கலைஞர்களுக்குப் பயிற்சி அளித்துள்ளார். இலட்சுமி கோபாலசாமி, மஞ்சு பார்கவி, சத்தியநாராயண் ராசு, நிருபமா ராசேந்திரா, மாலதி ஐயங்கார், பிரவீன் மற்றும் அனுராதா விக்ராந்த் ஆகியோர் இவரது சீடர்களில் அடங்குவர்.

விருதுகளும் கௌரவங்களும்
-----------------------

* சங்கீத நாடக அகாடமி விருது 2006
* கர்நாடக சங்கீத நிருத்ய அகாடமி விருது 1998
* ராச்யோத்சவ பிரசசுட்டி 1996
* சென்னை மியூசிக் அகாடமியின் சிறந்த ஆசிரியர் விருது 1992
* கர்நாடக அரசின் சாந்தலா நாட்டியசிறீ விருது 2001
* கர்நாடக கலாச்சார சங்கம், விருது கலிபோர்னியா

மேற்கோள்கள்
-----------

1. 1 2 3  "Profiles - Guru Narmada is no more". *narthaki.com*.
2. 1 2 3 4 5  "S.Narmada" (PDF). Sangeet Natak Akademi.
3. ↑  "Karnataka Government". *www.karnataka.gov.in*.
**ராம் சேவக் சர்மா** ( Ram Sewak Sharma 1955) என்பவர் இந்திய அரசு அதிகாரி ஆவார். இந்திய ஆட்சிப் பணி 1978 ஆம் ஆண்டு குழுவைச் சேர்ந்தவர். இந்தியத் தொலைத்தொடர்பு ஒழுங்குமுறை ஆணையம் என்ற அமைப்பின் தலைவராக இருக்கிறார். இதற்கு முன் மின்னணு மற்றும் தகவல் தொழில் நுட்பத் துறையிலும் செய்தி மற்றும் தகவல் துறையிலும் செயலர் பொறுப்புகளில் பணியாற்றினார்.

கல்வித் தகுதிகள்
----------------

உத்தரபிரதேச மாநிலத்தில் ஒரு சிற்றுரில் பிறந்தார். அந்த ஊருக்கு அண்மையில் இருந்த பள்ளிகளில் பயின்று அலகாபாத் பல்கலைக் கழகத்தில் சேர்ந்து 1974இல் இளம் அறிவியல் பட்டம் பெற்றார். கான்பூர் ஐ.ஐ.டி. கல்வி நிறுவனத்தில் படித்து 1976இல் கணிதத்தில் முதுஅறிவியல் பட்டம் பெற்றார். பின்னர் 2000 ஆண்டில் கலிபோர்னியா பல்கலைக்கழகத்தில் கணினித் துறையில் பட்டம் பெற்றார்.

சர்ச்சை
-------

ஆர்.எஸ்.சர்மா அண்மையில் தனது ஆதார் எண்ணை வெளியிட்டு, இதனைக் கொண்டு தனது தனி விவரங்களைக் கண்டுபிடியுங்கள் என வெளிப்படையாக டுவிட்டரில் அறைகூவல் விடுத்தார். வெளியான சில மணி நேரங்களில் சில குறும்பர்கள் ஆர்.எஸ்.சர்மாவின் பான்எண், பிறந்த தேதி, தொலைபேசி எண் போன்ற விவரங்கள் அனைத்தையும் வெளியிட்டனர். அவரது வங்கிக் கணக்கிலும் ஒரு ரூபாய் செலுத்தப்பட்டது. இந்தச் செய்தி பரபரப்பையும் விவாதங்களையும் ஏற்படுத்தியது.

மேற்கோள்
--------

1. ↑  PRESMIN (8 May 2014). "Executive Record Sheet Generator- Indian Administrative Service". *PRESMIN* (தில்லி).. பார்த்த நாள்: 8 May 2014. 
[*தொடர்பிழந்த இணைப்பு*]
2. ↑  Jain, Akshai (1 January 2010). "Ram Sewak Sharma | A different drummer". *Mint*. 1 April 2013 அன்று பார்க்கப்பட்டது.
3. ↑  Sharma, Aman (2018-07-29). "No data has been fetched using RS Sharma's Aadhaar number: Government". *The Economic Times*. .
**ரீத்து போகாட்** (*Ritu Phogat*, மே 2, 1994), இந்தியப் பெண் மல்யுத்த வீராங்கனையாவார். இவர் பெண்களுக்கான மல்யுத்த பாேட்டியில் 2016 பொதுநலவாய விளையாட்டுக்களில் தங்கப் பதக்கம் வென்றுள்ளார்.

ஆரம்ப மற்றும் தனிப்பட்ட வாழ்க்கை
--------------------------------

முன்னாள் மல்யுத்த வீரரான மகாவீர் சிங் போகாட்டின் மூன்றாவது மகள் தான் ரீத்து பாேகத். தனது எட்டு வயதில் தந்தையின் கீழ் பயிற்சியைத் தொடங்கினார். அவருடைய மல்யுத்தத் தொழிலில் கவனம் செலுத்துவதற்காக பத்தாம் வகுப்புக்குப் பிறகு பள்ளியில் இருந்து வெளியேறினார். அவரது சகோதரிகள் கீதா போகத் மற்றும் பபிதா குமாரி மற்றும் உறவினர் வினேசு போகத் ஆகியோர் பொதுநலவாய விளையாட்டுப் போட்டிகளில் மல்யுத்த வீரர்களாக உள்ளனர். அவருடைய மற்றொரு உறவினரான பிரியங்கா போகத் சர்வதேச அளவில் மல்யுத்த வீரர் ஆவார்.

சாதனைகள்
--------

2016 ஆம் ஆண்டு அக்டோபரில், இரண்டாவது முறையாக தேசிய மல்யுத்த சாம்பியன்ஷிப் வென்றார். 2016 ஆம் ஆண்டு நவம்பரில், சிங்கப்பூரில் நடைபெற்ற காமன்வெல்த் மல்யுத்த போட்டியில், 48 கிலோ பிரிவில் தங்கப் பதக்கம் வென்றார்.
.2016 ஆம் ஆண்டு டிசம்பர் மாதம், ப்ரோ ரெஸ்ட்லிங் லீக் ஏலத்தில் அதிக விலையுயர்ந்த பெண் மல்யுத்த வீரராக ஆனார், ஜெய்ப்பூர் நிஞ்ஜாஸ் உரிமையுடன் 36 லட்சம் INR ஒப்பந்தத்தைக் கைப்பற்றினார்.

மேற்கோள்கள்
-----------

1. ↑  "Sandeep Tomar, Satyawart Kadian, Ritu Phogat bag gold at Commonwealth Wrestling Championships". *The Indian Express*. 5 November 2016.. பார்த்த நாள்: 2 January 2017.
2. ↑  Yadav, Sidharth (31 December 2016). "The next Phogat". *The Hindu*.. பார்த்த நாள்: 2 January 2017.
3. ↑  "Bajrang Punia, Ritu Phogat top Indian buys at Pro Wrestling League auction". *ESPN.in*. 19 December 2016.. பார்த்த நாள்: 2 January 2017.

வெளியிணைப்புகள்
---------------

* Profile at the United World Wrestling
நேபாளத்தில் ருக்கும் மாவட்டத்தின் அமைவிடம் (சிவப்பு நிறத்தில்)
ராப்தி மண்டலத்தில் ருக்கும் மாவட்டம்
**ருக்கும் மாவட்டம்** (Rukum District) (நேபாளி: रुकुम जिल्लाAbout this soundகேட்க (உதவி·தகவல்))தெற்காசியாவின் நேபாள நாட்டின், மத்தியமேற்கு வளர்ச்சி பிராந்தியத்தில் அமைந்திருந்த இம்மாவட்டத்தை, 2015-இல் மேற்கு ருக்கும் மாவட்டம் மற்றும் கிழக்கு ருக்கும் மாவட்டம் என இரண்டாகப் பிரித்தனர்.

புவியியல் தட்ப வெப்பம்
----------------------

ருக்கும் மாவட்ட கிராமத்தில் நெல் விளையும் நிலம்
ருக்கும் மாவட்டம், ராப்தி மண்டலத்தின் வடக்கில் இமயமலையில் அமைந்துள்ளது. பேரி ஆறு மற்றும் காக்ரா ஆறு எனப்படும் கர்னாலி ஆற்றின் துணை ஆறுகள், ருக்கும் மாவட்ட வடிநிலமாக உள்ளது.
மக்காச்சோளம், பார்லி, நெல், கோதுமை, உருளைக் கிழங்கு மற்றும் பழ வகைகள் இம்மாவட்டத்தில் பயிரிடப்படுகிறது.
இம்மாவட்டம் கடல் மட்டத்திலிருந்து 800 மீட்டர் முதல் 6,000 மீட்டர் உயரத்தில் உள்ளது. எனவே இம்மாவட்டத்தின் தட்ப வெப்பம் மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன் #ஆல்ப்ஸ் மலை காலநிலை, துருவப் பகுதி காலநிலை, வெண்பனி படர்ந்த பகுதிகள் என ஆறு காலநிலைகளில் காணப்படுகிறது.

போக்குவரத்து வசதிகள்
--------------------

தாங்- சல்யன் – ருக்கும் வழியாக செல்லும் சாலை, தாங் மாவட்டத்தின் துளசிப்பூர் நகரத்தையும், ருக்கும் மாவட்டத்தின் முசிகோட் நகரத்தையும் நான்கு மணி நேரப் பயணித்தில் இணைக்கிறது. காட்மாண்டிலிருந்து ருக்கும் மாவட்டத்தின் முசிகோட்டிற்கு சாலை வழியாக பயணிக்க இருபத்தி நான்கு நேரம் பயண நேரமாக உள்ளது.
ருக்கும் மாவட்டத்தில் சௌர்ஜஹரி மற்றும் சல்லே என இரண்டு சிறு வானூர்தி நிலையங்கள் உள்ளது.

உள்ளாட்சி அமைப்புகள்
--------------------

இம்மாவட்டத்தில் 47 கிராம வளர்ச்சி மன்றங்களும், சௌர்ஜஹரி எனும் ஒரு நகராட்சி மன்றமும் செயல்படுகிறது.

இதனையும் காண்க
--------------

* மேற்கு ருக்கும் மாவட்டம்
* கிழக்கு ருக்கும் மாவட்டம்

மேற்கோள்கள்
-----------

1. ↑  
*The Map of Potential Vegetation of Nepal - a forestry/agroecological/biodiversity classification system* (PDF), Forest & Landscape Development and Environment Series 2-2005 and CFC-TIS Document Series No.110. 2005, ISBN 87-7903-210-9, Nov 22, 2013 அன்று பார்க்கப்பட்டது horizontal tab character in `|series=` at position 89 (உதவி)
**தெசலி** (*Thessaly* or *Thessalia*, அட்டிக் கிரேக்கம் : **Θεσσαλία** , *Thessalía* அல்லது Θετταλία , *Thettalía*  ) என்பது பண்டைக் கிரேக்கத்தின் பாரம்பரிய பகுதிகளில் ஒன்றாகும். மைசீனியன் காலத்தில், தெசலி அயோலியா என்று அறியப்பட்டது. இது கிரேக்கத்தின் முக்கிய பழங்குடியினரான ஏயோலியன்களும், கிரேக்க மொழியான ஏயோலிக் மொழியும் தொடர்ந்து தொடர்புடைய இடமாக இருந்தது.

நிலவியல்
--------

பண்டைய தெசலி ஒலிம்பசு மலையிலிருந்து வடக்கே ஸ்பெர்சியோஸ் பள்ளத்தாக்கு தெற்கே மிகப் பெரிய அளவில் பரவிய ஒரு பகுதி ஆகும். தெசலியானது புவியியல் ரீதியாக வேறுபட்ட பகுதியாக, மலைகளால் சூழப்பட்ட பரந்த சமவெளிகளைக் கொண்டுள்ளது. சமவெளிகளின் மேற்கில் பிண்டோஸ் மலைகள், தெற்கே ஓத்ரிஸ் மலைகள், கிழக்கில் பெலியன் மற்றும் ஒஸ்ஸா மலைகள், வடக்கே ஒலிம்போஸ் மலைகள் போன்றவற்றால் சூழப்பட்டுள்ளன. இச்சமவெளிகள், லாரிசா படுகை மற்றும் கார்டிட்சா படுகை ஆகிய இரண்டு படுகைகளைக் கொண்டிருக்கின்றன. இங்கு பினியோஸ் ஆற்று பாய்கிறது. தென்கிழக்கு தெசலியில் உள்ள பகாசெட்டிக் வளைகுடா, இப்பகுதியில் உள்ள துறைமுகங்களுக்கு ஏற்ற ஒரே நீர்நிலையாகும்.

குறிப்பாகச் சொன்னால், தெசலி என்பது பழங்காலத்தில் தெசலியர்கள் வாழ்ந்த மத்திய சமவெளிகளைக் குறிக்கிறது. இச்சமவெளிகள் பழங்காலத்தில் டெட்ராட்ஸ் எனப்படும் நான்கு நிர்வாகப் பகுதிகளாகப் பிரிக்கப்பட்டிருந்தன. அவை பெலாஸ்ஜியோடிஸ், பிதியோடிஸ், தெசலியோடிஸ் ஹிஸ்டியாயோடிஸ் என்பனவாகும். தெசலியானது பரந்த பொருளில், *பெரியோய்கோய்* என்று அழைக்கப்படும் சுற்றியுள்ள பகுதிகளையும் உள்ளடக்கியது, அவை வெவ்வேறு இனக்குழுக்கள் வசிக்கும் பகுதிகளாக இருந்தன. அவர்கள் தெசாலியர்களுடன் நெருக்கமாக இணைந்தவர்களாகவும், சார்ந்தவர்களாகவும் இருந்தனர். புற்றியுள்ள *பெரியோய்கோயானது* பெர்ரைபியா, மக்னீசியா, அக்கேயா ஃபிதியோடிஸ், டோலோபியா, ஐனிஸ், மாலிஸ், ஒய்தாயா ஆகிய பகுதிகளால் ஆனது. தெசலியின் மூன்று பெரிய நகரங்களாக லாரிசா (பெலாஸ்கியோடிஸ்), பெராய் (பெலாஸ்கியோடிஸ்) பார்சலோஸ் (பிதியோடிஸ்) ஆகியவை இருந்தன.

தெசலியன் சமவெளிகள் தானியங்கள் மற்றும் கூளவகைகளை பயிரிடுவதற்கு மிகவும் பொருத்தமானவையாக இருந்தன. மேலும் பழங்காலத்தில் குதிரை வளர்ப்புக்காக அறியப்பட்டது. பேரரசர் அலெக்சாண்டரின் குதிரையான, புசெபெலஸ் பார்சலோசைச் சேர்ந்தது. சுற்றியுள்ள மலைப்பகுதிகள் வேளாண்மைக்கு பொருத்தமானவை அல்ல. அதனால் கால்நடை வளர்ப்பையே பெரிதும் நம்பியிருந்தனர்.

குறிப்புகள்
-----------

1. ↑  Derived from *tessares/pettares* "four", from a division into four parts (Thessalian tetrarchy; Phthiotis, Thessaliotis, Histiaeotis and Pelasgiotis), according to G. N. Khatzidaki, "Koskylmatia", *Athena* 8 (1896), p. 119 
εκ του πέτταρες ( = τέτταρες, δια την εις τετράδας διαίρεσιν της χώρας, ἤτοι εις Θεσσαλιώτιδα, Φθιώτιδα, Πελασγιώτιδα και Ἱστιαιώτιδα).
Daniēl Magnēs, *Lexikon historikomythikon kai geōgraphikon* (1834), 161f..
**பண்ணந்தூர்** (*Pannandur*) என்பது இந்தியாவின், தமிழ்நாட்டின், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும். ஊரின் வடக்குப் பகுதியில் தென்பெண்ணை ஆறு பாய்கிறது. ஊரின் தெற்கே ஏரி ஒன்று காணப்படுகிறது. இதனால் இந்த ஊர் ஊரைச்சுற்றி புசமையான வயல்வெளிகள் நிறைந்து செழிப்பு மிக்கதாக உள்ளது.

ஊர் பெயர் வரலாறு
----------------

இந்த ஊரில் கிளையுள்ள பனை மரம் உள்ளது. இந்தப் பனைமரம் உள்ளதாலேயே இந்த ஊர் பண்ணந்தூர் என அழைக்கப்படுவதாக கூறுகின்றனர்.

ஊரின் சிறப்புகள்
----------------

இந்த ஊரில் சென்னகேசவ பெருமாள் கோயில், திருக்கல்யாண ஈசுவரர் கோயில் ஆகிய பழமையான கோயில்கள் உள்ளன. மேலும் பிற்காலத்திய சுப்பிரமணியர் கோயில், பிள்ளையார் கோயில் ஆஞ்சநேயர் கோயில் போன்றவை உள்ளன. மேலும் இந்த ஊரில் 100 ஆண்டுகளுக்கு முன்பு ஜீவசமாதி அடைந்த ஒரு மகானின் ஜீவசமாதி ஊர் குடியிருப்பின் நடுவில் காணப்படுகிறது. 

இந்த ஊருக்கு வெளியே ஏரிக்கு அருகில் கொக்குக் கல் என்ற கல் உள்ளது. அதை ஊர்மக்கள் கொக்கு கல் என்று அழைக்கின்றனர். அதன்மீது கொக்குகள் அமருமாதலால் இப்பெர் பெற்றது. அந்தக் கல்லில் ஒரு கல்வெட்டு உள்ளது. அதைப்படித்தால் தலை வெடித்துவிடும் என்று ஊர்மக்கள் நம்புகின்றனர்.

அமைவிடம்
--------

காவேரிபட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 11 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 31 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவிலும் உள்ளது.

மக்கள்வகைப்பாடு
---------------

2011 ஆண்டு மக்கள் கணக்கெடுப்பின்படி இக்கிராமத்தில் 1026 வீடுகள் உள்ளன. கிராமத்தின் மொத்த மக்கள் தொகையானது 4066 ஆகும். இதில் ஆண்கள் எண்ணிக்கை 2078, பெண்களின் எண்ணிக்கை 1988 என உள்ளது. மக்களின் கல்வியறிவு விகிதமானது 68.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மேற்கோள்
--------

1. ↑
2. ↑  "100 கிளைகளுடன் ஒரு பனைமரம்". *கட்டுரை*. தி இந்து தமிழ். 7 மார்ச் 2018. 4 ஏப்ரல் 2018 அன்று பார்க்கப்பட்டது.
3. ↑   *கோ. சீனிவாசன், கிருஷ்ணகிரி ஊரும் பேரும்*. கிருஷ்ணகிரி மாவட்ட வரலாற்று ஆய்வு மையம், ஒசூர். 2018 திசம்பர். பக். 133-137.
4. ↑

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
**ஆஸ்திரேலியா, நியூசிலாந்து, ஐக்கிய அமெரிக்கா பாதுகாப்பு உடன்பாடு** (*Australia, New Zealand, United States Security Treaty*, **ANZUS** அல்லது **அன்சஸ் உடன்பாடு**) என்பது ஆஸ்திரேலியா, நியூசிலாந்து ஆகியவற்றிற்கிடையேயும், ஆஸ்திரேலியாவுக்கும் ஐக்கிய அமெரிக்காவுக்கு இடையேயும் ஏற்படுத்தப்பட்ட இராணுவ உடன்பாட்டைக் குறிக்கும். இது பசிபிக் பெருங்கடல் பகுதியின் பாதுகாப்பு உடன்பாடு எனினும் , இன்று இது பரந்த அளவில் எப்பகுதியிலும் இந்நாடுகளின் பாதுகாப்பை உறுதி செய்வதாக நம்பப்படுகிறது.

இந்த உடன்பாடு ஆரம்பத்தில் மூன்று நாடுகளுக்கும் இடையே ஏற்படுத்தப்பட்டிருந்தது. 1984 ஆம் ஆண்டில் நியூசிலாந்து கடல் எல்லையில் அமெரிக்காவின் அணுவாற்றல் கப்பல்களின் நடமாட்டத்தை அடுத்து இரு நாடுகளுக்கும் இடையில் ஏற்பட்ட பிணக்கை அடுத்து நியூசிலாந்து அமெரிக்காவுடனான உடன்படிக்கையில் இருந்து விலகிக்கொண்டது. ஆனாலும் அது ஆஸ்திரேலியாவுடனிருந்த பாதுகாப்பு உடன்படிக்கையில் இருந்து விலகவில்லை.

வெளி இணைப்புகள்
---------------

* அன்சஸ் உடன்பாட்டின் வாசகங்கள்
* Will New Zealand ever rejoin ANZUS? பரணிடப்பட்டது 2004-12-26 at the வந்தவழி இயந்திரம்

மேற்கோள்கள்
-----------

1. ↑  'ANZUS treaty comes into force', URL: , (Ministry for Culture and Heritage), updated 5-Oct-2021
2. ↑  Joseph Gabriel Starke, *The ANZUS Treaty Alliance* (Melbourne University Press, 1965)
3. ↑  Alexander, David (September 21, 2012). "U.S. lifts ban on New Zealand warships, New Zealand keeps nuclear-free stance". *Chicago Tribune*.
**புள்ளிப் புறா** என்பது ஆங்கிலத்தில் (**Spotted Dove** ) என்று அறியப்படுகிறது இது இந்தியத் துணைக்கண்டத்திலும் தென்கிழக்காசியாவிலும் காணப்படுகிறது, சிறிய நீண்ட வாலை கொண்ட சிற்றினம் ஆகும்.

பெயர்கள்
--------

தமிழில்  :**புள்ளிப் புறா**

ஆங்கிலப்பெயர்  :**Spotted Dove** 

அறிவியல் பெயர் :***streptopelia chinensis***

உடலமைப்பு
---------

30 செ.மீ. - கருப்பும் வௌ;ளையுமான சதுரங்கள் பலகையை ஒத்த புள்ளிகளைப் பின் கழுத்தில் கொண்ட இதன் உடலின் மேற்பகுதி இளஞ்சிவப்புக் கலந்த பழுப்பாகவும் சாம்பல் நிறமாகவும் இருக்கும். மார்பு இளஞ்சிவப்பாகவும் வயிறு, வாலடி, வால் கீழ் இறகுகள் வெள்ளையாகவும் இருக்கும்.

இறகுகளை இலகுவாக பலநிலைகளில் வைக்கும் **புள்ளிப் புறா**

காணப்படும் பகுதிகள்
-------------------

நீர் வளமிக்க காடுகளையும் விளைநிலங்களையும் ஈரமிக்க இலையுதிர் காடுகளையும் சார்ந்து இணையாகவோ சிறு கூட்டமாகவோ திரியும்.

கொல்கத்தாவில் காணப்பட்ட *புள்ளிப் புறா*

உணவு
----

காட்டுப்பாதைகளிலும் அறுவடை முடிந்த வயல்களிலும் தானியங்களையும் புல் விதைகளையும் உணவாகப் பொறுக்கித் தின்னும். இனப்பெருக்கப் பருவம் நெருங்கும் போது உயர இருந்து இறக்கை மடக்கிக் கீழே குப்புற விழும் பழக்கம் கொண்டது. **க்ரூக்ரூக்** எனக் குரல் கொடுக்கும். இக்குரல் ஒலி வட்டாரத்திற்கு வட்டாரம் மக்களின் வட்டார மொழி போலச் சிறிதளவு வேறுபடுவது உண்டு.

இனப்பெருக்கம்
-------------

ஆண்டு முழுவதும் மரங்களில் தாழ்வான கிளைகளிடையே தட்டுப் போல கூடமைத்து 2 முட்டைகள் இடும். மக்கள் வாழும் பங்களாக்களின் மாடிச்சுவர் பிதுக்கம். இறவாரம், கோப்பு ஆகியவற்றிலும் கூடும் அமைக்கும்.

கூடும் முட்டைகளும்

வெளி இணைப்புகள்
---------------

* Photographs and other media on the Internet Bird Collection
* Pigeon taxonomy
* Spotted Dove Photos (Dark Mutation)

படங்கள்
-------

மேற்கோள்கள்
-----------



1. ↑  "Spilopelia chinensis". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2015.4*. பன்னாட்டு இயற்கைப் பாதுகாப்புச் சங்கம். 2015. 3 June 2013 அன்று பார்க்கப்பட்டது.
2. ↑  "Spotted Dove புள்ளிப் புறா". 8 அக்டோபர் 2017 அன்று பார்க்கப்பட்டது.
3. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:63
மோப்பின் திருவிழாவில் நடனமாடும் மக்கள்
**மோப்பின் திருவிழா** (*Mopin* அல்லது *Moopin festival*) அறுவடைக் காலத்தில் கொண்டாடப்படும் உழவர் விழாவாகும். இந்திய மாநிலமான அருணாச்சலப் பிரதேசத்தில் வாழும் காலோ என்ற பழங்குடியினர் இவ்விழாவைக் கொண்டாடுகின்றனர். இம்மக்கள் கிழக்கு சியாங், மேற்கு சியாங் மாவட்டங்களில் வசிக்கின்றனர். இம்மக்களின் பாரம்பரிய நாட்காட்டியின்படி லுமி, லுகி ஆகிய இரு மாதங்களிலும் இப்பண்டிகையை கொண்டாடுகின்றனர். இம்மாதங்கள் மார்ச்சு, ஏப்ரல் ஆகிய கிரிகோரிய மாதங்களோடு ஒத்துப் போகின்றன. இவ்விழாவே இவர்களுக்கு புத்தாண்டின் தொடக்க நாளாக அமைகிறது.

அரசு முறைப்படி, இவ்விழா ஏப்ரல் 5 அன்று குறிக்கப்பட்டிருந்தாலும், இவ்விழா ஏப்ரல் இரண்டாம் நாளில் தொடங்கி எட்டாம் தேதி வரை நீடிக்கும்.

இவ்விழா தங்களுக்கு செல்வத்தையும், வளத்தையும் தருவதாகவும், இவ்விழாவையொட்டி செய்யப்படும் சடங்குகள் தீய சக்திகளை விரட்டி, மக்களுக்கு அமைதியும், அருளும், வளமும் தரும் என்றும் நம்புகின்றனர். அரிசியை பொடியை ஒருவர் மீது ஒருவர் பூசி மகிழ்கின்றனர். 

இவர்கள் வணங்கும் மோப்பின் ஆனே என்னும் கடவுளை இந்துக்களின் கடவுளான லட்சுமிதேவிக்கு ஒப்பாக கருதலாம்.
அரிசியின் மூலம் தயாரிக்கப்பட்ட மதுவை மூங்கில் பாத்திரத்தில் ஊற்றிக் குடிக்கின்றனர். தங்கள் பாராம்பரிய உடையணிந்து போப்பிர் என்னும் நடனமாடுகின்றனர்.

சான்றுகள்
---------

1. 1 2  "Attending the Mystical Mopin Festival in Aalo, Arunachal Pradesh" (ஆங்கிலம்). 2016-07-04. 2016-07-12 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்" (PDF). 2016-03-05 அன்று மூலம் (PDF) பரணிடப்பட்டது. 2017-04-07 அன்று பார்க்கப்பட்டது.
3. ↑  "Assam Tribune". 2017-06-14 அன்று மூலம் பரணிடப்பட்டது. 2022-01-30 அன்று பார்க்கப்பட்டது.
4. ↑  "Mopin festival". *Arunachal Pradesh Explorer*. 2016-07-12 அன்று பார்க்கப்பட்டது.
**ஆஷா ஷரத்** ஒரு இந்திய பரதநாட்டிய கலைஞர் மற்றும் நடிகை ஆவார். இவர் மலையாள திரைப்படங்கள் மற்றும் மலையாள தொலைக்காட்சித் தொடர்களில் முக்கியமாக பணியாற்றுகிறார். 

பரதநாட்டியம், மோகினியாட்டம், குச்சிப்புடி, கதகளி ஆகிய நடனக்கலைகளை நன்கு அறிந்தவர் ஆவார். இவர் *கும்குமப்பூவு* (2011–14) என்ற தொலைக்காட்சி தொடர் மூலம் பிரபலமானார்.

சக்கரியாயுடே கர்ப்பிணிகள் (2013), திருஷ்யம்(2013), வர்ஷம் (2014), ஏஞ்சல்ஸ் (2014), பாபநாசம் (2015), கிங்க் லையர் (2016), அனுராக கருக்கின் வெள்ளம் (2016), முந்திரிவள்ளிகள் தளிர்க்கும் போல் (2017),புள்ளிக்காரன் ஸ்டாரா (2017), பாகம் மதியே (2018) ஆகிய திரைப்படங்களில் முக்கிய கதாப்பாத்திரங்களில் நடித்ததின்  மூலம் பிரபலமானார்.

*திருஷ்யம்* மற்றும் *அனுராகா கரிக்கின் வெள்ளம்* ஆகிய படங்களில் சிறந்த துணை நடிகைக்கான இரண்டு பிலிம்பேர் விருதுகளை வென்றார்.

தனிப்பட்ட வாழ்க்கை
------------------

தொழில்
------

திரைப்படங்கள்
-------------

விருதுகள்
---------

குறிப்புகள்
-----------

வெளி இணைப்புகள்
---------------



1. ↑  "Asha Sharath afraid of policemen !". *The Times of India*. 2014-01-03 அன்று மூலம் பரணிடப்பட்டது. 7 October 2015 அன்று பார்க்கப்பட்டது. Unknown parameter `|=` ignored (உதவி)
**ராணிப்பூர் வனவிலங்கு சரணாலயம்**, 1977 இல் நிறுவப்பட்டது, உத்தரபிரதேசத்தின் சித்திரக்கூட மாவட்டத்தில் அமைந்துள்ளது. இது 230 கிமீ 2 பரப்பளவுக்கு மேல் பரவியுள்ளது. இது பலதரப்பட்ட கானக விலங்குகளுக்குப் பெயர் பெற்றது, ஆனால் கடினமான அணுகல் காரணமாக சுற்றுலாப் பயணிகள் அடிக்கடி வருவதில்லை. இது 2022 இல் புலிகள் காப்பகமாக மாறியது.  புந்தேல்கண்ட் பகுதியில் உள்ள முதல் புலிகள் காப்பகமும் இதுதான். 

புகலிடத்திற்குள் புலிகள் இல்லை என்றாலும், அருகிலிருந்த புலிகள் பன்னா புலிக் காப்பகத்தில் இருந்து புலிகள் பெரும்பாலும் இந்த வட்டாரத்திற்கு வருகை தருகின்றன.

ஈர்ப்புகள்
----------

இது புலிகள், சிறுத்தைகள், சோம்பல் கரடிகள், சாம்பார், கருப்பட்டி, மான், ஸ்பர் கோழி, காட்டுக் கோழி, வண்ண வண்ண பார்ட்ரிட்ஜ்கள்,மரங்கொத்திகள்,குருவி, மீன்பிடி பூனைகள், சின்கராசு உள்ளிட்ட பலவகை விலங்குகள், பறவைகளின் இயற்கை வாழ்விடமாகும்.

மேற்கோள்கள்
-----------

1. ↑  "Bundelkhand to get its first tiger reserve: All you need to know". *www.dailyo.in* (ஆங்கிலம்). 2023-05-27 அன்று பார்க்கப்பட்டது.
2. ↑  "Uttar Pradesh gets its 4th tiger reserve with Ranipur Tiger Reserve". .

வெளி இணைப்புகள்
---------------

* 
*
**ஜெனரல் அனுருத்த லூக்கே ரத்வத்தை** (*Anuruddha Leuke Ratwatte*, சூலை 14 1938 – நவம்பர் 24 2011) இலங்கையின் அரசியல்வாதியும் இலங்கை நாடாளுமன்றத்தின் முன்னாள் உறுப்பினரும், முன்னாள் பிரதிப் பாதுகாப்பு அமைச்சரும் ஆவார்.

இவர் மாவனெல்லை தொகுதியின் முன்னாள் நாடாளுமன்ற உறுப்பினரும், கண்டி தலதா மாளிகையின் முன்னாள் தியவதன நிலமேயுமான ஹரிஸ் லூக்கே ரத்வத்தையின் மகனாவார். கண்டி திரித்துவக் கல்லூரியின் பழைய மாணவரான இவர் 1966ஆம் ஆண்டு தொடக்கம் 1971ஆம் ஆண்டுவரையான காலப்பகுதியில் கண்டி மாநகர சபையின் உறுப்பினராக இருந்துள்ளார். இவர், முன்னாள் பிரதமர் சிறிமாவோ பண்டாரநாயக்காவின் உறவினராவார்.

பாத்ததும்பற தேர்தல் தொகுதி முன்னாள் அமைப்பாளர்
----------------------------------------------

இவர், பாத்ததும்பற தேர்தல் தொகுதியின் இலங்கை சுதந்திரக் கட்சியின் முன்னாள் அமைப்பாளராகச் செயற்பட்டவர். கண்டி மாவட்ட விளையாட்டு அமைப்பை நிறுவி அதன் மூலம் பல்வேறு சேவைகளைச் செய்தவர். கண்டி மாவட்டத்தில் மின்சார சீரமைப்பு, கண்டி கிழக்கு குடிநீர் விநியோகத் திட்டம் போன்றவற்றில் இவர் சிறந்த பங்களிப்பு செய்துள்ளார்.

பிரதிப் பாதுகாப்பு அமைச்சுப் பதவி
---------------------------------

இவர் 1994 ஆம் ஆண்டு முதல் 2001 ஆம் ஆண்டுவரை சந்திரிக்கா பண்டாரநாயக்க குமாரதுங்க வின் அரசில் பிரதிப்பாதுகாப்பு அமைச்சராகவும், மின்சக்தி எரிபொருள் அமைச்சராகவும் பணி புரிந்தார். இக்காலகட்டத்தில் விடுதலைப் புலிகளுக்கு எதிரான இராணுவ நடவடிக்கைகள் பலவற்றை மேற்கொண்டிருந்த ரத்வத்தை 1995ம் ஆண்டில் யாழ்ப்பாணத்தை புலிகளிடம் இருந்து கைப்பற்றுவதில் வெற்றி பெற்றார்.

கைது
----

2001ம் ஆண்டு இலங்கையில் இடம்பெற்ற நாடாளுமன்ற பொதுத் தேர்தலின்போது கண்டியில் இடம்பெற்ற உடதலவின்ன மடவளை தேர்தல் வன்முறையில் 10 பேர் கொல்லப்பட்ட சம்பவத்தில் சந்தேக நபராகக் கைது செய்யப்பட்ட இவர் பின்னர் நீதிமன்றத்தால் நிரபராதி என விடுதலை செய்யப்பட்டார்.

இவற்றையும் பார்க்க
------------------

* ஜெயசிக்குறு
* ஓயாத அலைகள் நடவடிக்கை 1996

வெளி இணைப்புக்கள்
-----------------

* 
*

மேற்கோள்கள்
-----------

1. ↑  Chanuka Ratwatte , Isira Dassanayake and Entrust Co. bigwigs remanded over Rs. 10,000 million colossal fraud
[*தொடர்பிழந்த இணைப்பு*]. Lanka E News (Sri Lanka), Retrieved on 16 September 2016.
2. ↑  Gamini Gunaratna, Sri Lanka News Paper by LankaPage.com (LLC)- Latest Hot News from Sri Lanka. "Sri Lanka : Sri Lanka\'s former deputy Defence Minister passes away". Colombopage.com. 27 November 2011 அன்று மூலம் பரணிடப்பட்டது. 24 November 2011 அன்று பார்க்கப்பட்டது.
3. ↑  "Anuruddha was second Sapumal Prince". *Daily News*. .
**சயாத்ரி புலிகள் காப்பகம்** (Sahyadri Tiger Reserve) என்பது 2008 ஆம் ஆண்டில் இந்திய அரசால் உருவாக்கப்பட்ட மகாராட்டிர மாநிலத்தில் உள்ள ஒரு காப்பகமாகும். மகாராட்டிரத்தின் மேற்குத் தொடர்ச்சி மலையின் சஹ்யாத்ரி மலைத்தொடர்களில் அமைந்துள்ள இது வடமேற்குத் தொடர்ச்சி மலை ஈரமான இலையுதிர் காடுகள் , வடமேற்கு தொடர்ச்சி மலை மலை மழைக்காடுகளின் சுற்றுச்சூழல் பகுதிகளின் ஒரு பகுதியாகும். இந்த மலைத்தொடர்கள் மகாராஷ்டிரா - கர்நாடகா- கோவா இடையே ஒரு பொதுவான எல்லையை உருவாக்குகின்றன , மேலும் வளமான பசுமையான/ அரை பசுமையான, ஈரமான இலையுதிர் காடுகளை உருவாக்குகின்றன. இப்பகுதி நான்கு மாவட்டங்களில் பரவியுள்ளது. மேலும், சதாரா (மஹாபலேசுவர் மேதா சதாரா, பதான் வட்டங்கள் சாங்லி (சிராலா வட்டங்கள் கோலாப்பூர் (சௌவாடி வட்டங்கள்), ரத்னகிரி (சங்கமேசுவர் சிப்புளுன், கேட் வட்டங்களில் இப்பகுதியுள்ளது.

பகுதி
-----

இந்தப் புகலிடம் வடக்கு பகுதியை உருவாக்கும் கோய்னா கானுயிர் புகலிடம் மற்றும் சரணாலயத்தின் தெற்கு பகுதியை உருவாக்கும் சந்தோலித் தேசிய பூங்கா முழுவதும் பரவியுள்ளது. அண்மையில் இது ராடனகரி கானுயிர் புகலிடம் வரை நீட்டிக்கப்பட்டுள்ளது.

புலிகள் காப்பகத்தின் மொத்த பரப்பளவு

* மைய பகுதி: 600.12 km2 (231.71 sq mi)
* இடையக பகுதி: 565 km2 (218 sq mi)
* மொத்த பரப்பளவு: 1,166 km2 (450 sq mi)

விலங்கினங்கள்
-------------

இந்தப் புகலிடம் வங்காளப் புலிகளின் பாதுகாப்பிற்காக கணிக்கையாக்கப்பட்டுள்ளது. 2018 மே 23 மற்றும் 24 ஆம் தேதிகளில் சந்தோலியில் ஒரு புலி ஒளிப்படக் கருவிக்குள் புகைப்படம் எடுக்கப்பட்டது , இது எட்டு ஆண்டுகளில் புகலிடப் புலிகளின் முதல் நேரடி சான்றாகும். அதற்கு முன்னர் 2014 ஆம் ஆண்டில் டி. என். ஏ, படிம அடிப்படையிலான கணிப்புகள் இந்த காப்பகத்தில் 5 முதல் 8 புலிகள் இருப்பதாக மதிப்பிட பயன்படுத்தப்பட்டன. இங்குள்ள மற்ற விலங்குகளில் சிறுத்தை அடங்கும்.

மேலும் காண்க
------------

* இந்தியாவின் புலி இருப்புக்கள்
* வஷிஷ்டி நதி
* இந்தியாவின் வனவிலங்குகள்

மேற்கோள்கள்
-----------

1. ↑  "Four more tiger reserves to come up in the country". *The Hindu*. 28 February 2016 அன்று பார்க்கப்பட்டது.
2. ↑  "Southern Asia: Southwestern India". *WWF*. 12 August 2013 அன்று பார்க்கப்பட்டது.
3. ↑  Wikramanayake, Eric; Eric Dinerstein; Colby J. Loucks; et al. (2002). *Terrestrial Ecoregions of the Indo-Pacific: a Conservation Assessment.* Island Press; Washington, DC. pp 281-284.
4. ↑  "Core buffer areas". Government of India. 25 May 2015 அன்று மூலம் பரணிடப்பட்டது. 28 February 2016 அன்று பார்க்கப்பட்டது.
5. ↑  "Tiger Reserves - Wildlife Institute of India, an Autonomous Institute of MoEF, Govt. of India". 28 February 2016 அன்று பார்க்கப்பட்டது.
**நவாப் பேகம் பய்சுன்னிசா சவுதுராணி** *(Nawab Begum Faizunnesa Choudhurani)* (1834–1903) ஓம்னாபாத் பச்சிம்காவோன் பகுதியின் நிலக்கிழார் ஆவார். இது இன்றைய வங்கதேசத்தில் காமில்லா மாவட்டத்தில் உள்ளது. இவர் பெண்கல்வி, சமூகச் சிக்கல்களின் பரப்புரைகளுக்காகப் பெயர்பெற்றவர். இவரது சமூகப் பணிகளுக்காக, 1889 இல் அரசி விக்டோரியா பய்சுன்னிசாவுக்கு நவாப் பட்டத்தை வழங்கினார். தெற்காசியாவில் முதலில் நவாப் பட்டம் பெற்ற முதல் பெண்மணி இவரேயாவார்.

நவாப் பய்சுன்னிசா ஓவியம்
இவரது கல்வி, இலக்கியப் பணிகள் 1857 படைவீர்ர் (சிப்பாய்) கிளர்ச்சிக்குப் பிந்தைய காலத்தவையாகும். அப்போது இந்திய முசுலீம் மக்கள் முழுமையாக குடியேற்ற அரசான பிரித்தானியரின் கொடுமைக்குள்ளாகி அடிமைபட்டு உழன்றனர். பிறரிடம் இருந்து பெரிதும் பாகுபடுத்தப்பட்டனர். இந்தப் பண்பாட்டுச் சூழலில் பய்சுன்னிசா பல பெண்களுக்கான பள்ளிகளை நிறுவினார். குறிப்பாக, இவர் தனது நூலாகிய ரூப்ஜாலால் காப்பியத்தில் ஒரு முசுலீம் தலைவனைப் படைத்து எதிர்காலத்துக்கான நம்பிக்கையையும் தன்னம்பிக்கையும் ஊட்டி முசுலீம் சமுதாயத்தை துன்பத்தில் இருந்தும் அறியாமை வலையில் இருந்தும் மீட்டெடுத்தார் எனலாம்.

இவர் பெண்கல்விப் போராளி; கொடையாளர்; முனைவுமிக்க சமூகப் பணியாளர்.

இளமையும் பின்னணியும்
--------------------

குர்செது மஞ்சில், பச்சிம்காவோன் நவாப் குடும்ப அரண்மனை
சவுதுராணி காமில்லா மாவட்ட இலக்சம் சேர்ந்த பச்சிம்காவொனில் பிறந்தார். இது இன்றைய வங்கதேசத்தில் உள்ளது. இவரது தந்தையார் ரகமது அலி சவுதுரி; இவர் சாசாதா மிர்சா அவுரங்கசீப் எனவும் அழைக்கப்பட்டார்.இவர் கான் பகதூரின் நவாப் ஆவார். இவர் மொகலாயப் பேர்ரசர்களின் கால்வழியினர்; ஓம்னாபாத் பச்சிம்காவோன் பகுதி நிலக்கிழார் ஆவார். பய்சுன்னிசா முகத்திரையணிந்த மரபுவழி முசுலீம் குடும்பத்தில் பிறந்தவர்ரிவர் முறைசார் கல்வி பயிலவில்லை; ஆனால் ஓய்வு நேரத்தில் தனது நூலகத்தில் தானே கல்வி கற்றார். இவர் அரபு, பாரசீகம், சமற்கிருதம், வங்கமொழி ஆகியற்றில் சிறந்த புலமை பெற்றார். இவர் 1860 இல் அருகாமையில் நிலக்கிழாராக இருந்து தூரத்து உறவினரான மகம்மது காசியை இரண்டாம் மனைவியானார். ஆனால் இவர் இருபெண்களுக்குத் தாயாகிய பிறகு, இருவரும் மணவிலக்கு பெற்றதால் இவர் மீண்டும் தன் பெற்றோரின் குடும்பத்தில் வாழலானார்.

வாழ்க்கைப்பணியும் கொடையும்
--------------------------

மேற்கோள்கள்
-----------

1. 1 2
2. ↑  Prof. Sirajul Islam. "Choudhurani, (Nawab) Faizunnesa". Banglapedia.org. 4 September 2013 அன்று பார்க்கப்பட்டது.
3. 1 2  Saydul Karim. "Nawab Faizunnessa Chowdhurani History". Nawab Faizunnessa Government College. 4 October 2013 அன்று மூலம் பரணிடப்பட்டது. 4 October 2013 அன்று பார்க்கப்பட்டது.
4. ↑  "Famous Bengali: Nawab Faizunnesa Chowdhurani ... | Bangladesh". Mybangladesh.tumblr.com. 12 June 2012. 4 September 2013 அன்று பார்க்கப்பட்டது.
5. 1 2  "বাংলা সাহিত্যে মুসলমান নারী". Daily Sangram. Archived from the original on 4 அக்டோபர் 2013.. பார்த்த நாள்: 3 September 2013.
6. ↑  "নারী মহীয়সী". Jaijaidin.. பார்த்த நாள்: 3 September 2013.
7. ↑  Hasan, Md. Mahmudul (Winter, 2010) Review of Nawab Faizunnesa's Rupjalal. The Muslim World Book Review. Vol. 30, Issue. 2. Available at
**கருப்புத் திரைப்படம்** அல்லது **கறுப்பினத் திரைப்படம்** (Black film) என்பது ஹாலிவுட் திரைப்படத்தின் வகைப்பாடு ஆகும். இது ஹாலிவுட் திரைப்படத்துறையில் கறுப்பின மக்களின் பங்கேற்பு மற்றும் பிரதிநிதித்துவம் சம்பந்தப்பட்ட திரைப்பட ஆளுமையை கொண்டுள்ளது. இந்த வகைத் திரைப்படம் கறுப்பின பார்வையாளர்களுக்காக கறுப்பின கதையை மையமாக கொண்டு கறுப்பின நடிகர்கள், இயக்குநர், மற்றும் கறுப்பின குழுக்களால் தயாரிக்கப்படலாம்.

கல்வியாளர் 'ரோமி கிராஃபோர்ட்' கூறுகையில், 'ஒரு கருப்பு படம் என்பது ஒரு திரைப்பட வேலை என்று நான் நினைக்கிறேன், இது ஆப்பிரிக்க-அமெரிக்கர்கள் அல்லது ஆப்பிரிக்காவில் இருந்து புலம்பெயர்ந்த கறுப்பினத்தவர்கள் திரைப்படத் தயாரிப்பு நடைமுறை மற்றும் தொழில் ஆகியவற்றுக்கு உள்ள உறவை ஒருவிதத்தில் கணக்கில் எடுத்துக்கொள்ளும் ஒரு திரைப்பட வேலை என்று நான் நினைக்கிறேன்' என்றார் .

மேற்கோள்கள்
-----------

1. ↑  Johnson, Allan (October 19, 2005). "How do you define a 'black' movie". *Chicago Tribune*. Archived from the original on பிப்ரவரி 2, 2018.. பார்த்த நாள்: February 1, 2018.

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
பிரேசிலில் உள்ள அமேசன் மழைக்காடு
தென் மெக்சிக்கோவில் வேளாண்மைக்காக எரித்து அழிக்கப்பட்டுள்ள காடு.
ஐக்கிய நாடுகள் அவை 2011 ஆம் ஆண்டைக் **காடுகள் அனைத்துலக ஆண்டு** என அறிவித்துள்ளது. தற்போது வாழும் மக்களினதும், எதிர்காலத் தலைமுறையினரினதும் நன்மைக்காக, பேண்தகு காட்டு மேலாண்மை, எல்லாவிதமான காடுகளினதும் பாதுகாத்துப் பேண்தகு வளர்ச்சியுறச் செய்தல் போன்றவை தொடர்பில் விழிப்புணர்வை ஏற்படுத்துவதே இதன் முக்கிய நோக்கம் ஆகும்.

பின்னணி
-------

உலகம் தழுவிய பேண்தகு வளர்ச்சியில் காடுகள் பிரிக்க முடியாதபடி இணைந்துள்ளன. உலக வங்கியின் மதிப்பீடுகளின்படி 1.6 பில்லியன்களுக்கு மேற்பட்ட மக்கள் தமது வாழ்க்கைக்குக் காடுகளில் தங்கியுள்ளனர். இவர்களில் 300 மில்லியன் மக்கள் காடுகளுக்குள்ளேயே வாழ்கின்றனர். காட்டு உற்பத்தித் தொழில் பொருளாதார முன்னேற்றத்துக்கும் வேலை வாய்ப்புக்களுக்குமான முக்கிய மூலங்களில் ஒன்றாக உள்ளது. உலகின் காட்டு உற்பத்திகளின் வணிகத்தின் மொத்தப் பெறுமதி 327 பில்லியன் அமெரிக்க டாலர்கள் என மதிப்பிடப்பட்டுள்ளது. காடழிப்பினால் 130,000 சதுர கிலோமீட்டர் பரப்பளவுள்ள காடுகள் ஒவ்வொரு ஆண்டும் அழிந்து போவதாக உணவு வேளாண்மை நிறுவனம் மதிப்பிடுகிறது.

உலக வங்கியின் மதிப்பீடுகளின்படி, புவி சூடாதலுக்குக் காரணமாக உள்ள பசுங்குடில் வளிம வெளியேற்றத்தின் 20 வீதம் காடழிப்பினாலேயே ஏற்படுகிறது. உலகில் கானப்படும் உயிரினங்களில் மூன்றில் இரண்டு பங்குக்கும் மேற்பட்டவைகளுக்குக் காடுகளே வாழிடங்களை வழங்குகின்றன. அத்துடன் வெப்பவலய மழைக்காடுகளின் அழிப்பினால் நாளொன்றுக்கு 100 இனங்கள் வரையிலான உயிர்ப்பல்வகைமை இழப்பு ஏற்படுவதாகவும் உலக வங்கியின் மதிப்பீடுகள் காட்டுகின்றன. இயற்கையின் பாதுகாப்புக்கான பன்னாட்டு ஒன்றியம், காட்டு நிலத்தோற்ற மீள்விப்புத் தொடர்பான கூட்டாண்மை ஆகிய அமைப்புக்கள், உலகம் முழுவதிலும் ஒரு பில்லியனுக்கு மேற்பட்ட எக்டேர் பரப்பளவு கொண்ட அழிந்துபோன அல்லது தரம் குறைந்துபோன காடுகளை மீள்விக்க முடியும் என்கின்றன.

பரப்புரை
--------

ஐக்கிய நாடுகள் காடுகள் மன்றத்தின் செயலகமே காடுகள் அனைத்துலக ஆண்டின் நோக்கங்களைச் நிறைவேற்றுவதற்கான மைய அமைப்பாக உள்ளது. இதற்காக நாடுகளின் அரசுகளின் துணையோடும், காடுகள் தொடர்பான ஒன்றிணைந்த கூட்டாண்மை மற்றும் அதுபோன்ற அமைப்புக்களின் உதவியோடும் ஐக்கிய நாடுகள் காடுகள் மன்றம் செயற்படுகின்றது. அரசுகளும், பிற பிரதேச, பன்னாட்டு அமைப்புக்களும், குடிமக்கள் சமூக அமைப்புக்களுடன் இணைந்து அந்தந்த நாடுகளில் இது தொடர்பான செயற்பாடுகளை ஒருங்கிணைப்பதற்கான தேசியக் குழுக்களை அமைக்கின்றன.

இவற்றையும் பார்க்கவும்
----------------------

* ஐக்கிய நாடுகள் கடைப்பிடிப்புக்கள் - அனைத்துலக ஆண்டு

விக்கிமீடியா பொதுவகத்தில்,  
 ***காடுகள் அனைத்துலக ஆண்டு***   
என்பதின் ஊடகங்கள் உள்ளன.

மேற்கோள்கள்
-----------

1. ↑  UN official site
2. ↑  "Launch of International Year of Forests". *The Beehive* (ஆங்கிலம்). 2021-04-29 அன்று பார்க்கப்பட்டது.
3. ↑  Victor Giurgiu (Sep 2011). "Dezbaterea națională "Starea și viitorul pădurilor României", dedicată Anului Internațional al Pădurilor – 2011". *Revista pădurilor* (3–4): 97–101.. பார்த்த நாள்: 2011-10-15. (in Romanian, webpage has a translation button)
துருக்கியின் இசுத்தான்புல் நகரில் உள்ள மினியாதுர்க் பூங்காவில் காணப்படும் ஆர்ட்டெமிசு கோயிலின் மாதிரி வடிவம்.
**ஆர்ட்டெமிஸ் கோயில்** ஆர்ட்டெமிஸ் என்னும் கடவுளுக்காகக் கட்டப்பட்ட ஒரு கிரேக்கக் கோயில் ஆகும். டயானாவின் கோயில் என்றும் அழைக்கப்படுகின்ற இது, கி.பி 550 அளவில் இப்போதைய துருக்கியிலுள்ள எஃபேசஸ் என்னுமிடத்தில் கட்டப்பட்டது. இது பாரசீகப் பேரரசின் ஆர்க்கியெமனிட் (Achaemenid) வம்ச காலத்தைச் சேர்ந்தது. பண்டைக்கால உலக அதிசயங்களில் ஒன்றாகக் கருதப்படுகின்ற இக் கோயிலில் இப்பொழுது அதன் அத்திவாரமும், உடைந்த சிற்பவேலைப் பகுதிகளும் மட்டுமே எஞ்சியுள்ளன. இதன் கூரை தவிர்ந்த எல்லாப் பகுதிகளும் சலவைக்கற்களினால் கட்டப்பட்டிருந்தன. இவ்விடத்தில் இதற்கு முந்திய காலக் கோயில்களும் இருந்ததாகத் தெரிகிறது. வெண்கலக் காலத்திலேயே ஒரு கோயில் இருந்ததற்கான சான்றுகள் உள்ளன.

ஆர்ட்டெமிஸின் சிலை
கல்லிமாக்கசு என்பார் தமது பாடல்களில் வழிபாட்டுக்காக ஒதுக்கப்பட்ட இவ்விடத்தின் தோற்றத்தை கிரேக்கத் தொன்மங்களில் வரும் அமேசோன்களுடன் தொடர்புபடுத்தி உள்ளார். இவர்களுடைய வழிபாடு உருவ வழிபாடாக இருந்ததாக அவர் கற்பனை செய்தார். கி.மு ஏழாம் நூற்றாண்டில் பழைய கோயில் பெரு வெள்ளத்தினால் அழிந்துபோயிற்று. உலக அதிசயமாகக் கரிதப்பட்ட புதிய கோயிலின் கட்டுமானம் கி.மு 550 அளவில் தொடங்கியது. 120 ஆண்டுகள் பிடித்த இத் திட்டம் முதலில் கிரேத்தக் கட்டிடக்கலைஞரான செரிசிபுரோன் என்பவராலும் அவரது மகன் மெத்தாசெனசு என்பவராலும் வடிவமைத்துக் கட்டப்பட்டடது.

  



|  |
| --- |
| **பண்டைய உலக அதிசயங்கள்** |
| கிசாவின் பெரிய பிரமிட் | பாபிலோனின் தொங்கு தோட்டம் | ஒலிம்பியாவின் சேயுஸ் சிலை | ஆர்ட்டெமிஸ் கோயில் | மௌசோல்லொஸின் மௌசோலியம் | ரோடொஸின் கொலோசஸ் | அலெக்சாந்திரியாவின் கலங்கரை விளக்கம்
* பா
* உ
* தொ
 |

37°56′59″N 27°21′50″E﻿ / ﻿37.94972°N 27.36389°E﻿ / 37.94972; 27.36389

மேற்கோள்கள்
-----------

1. ↑  John Freely, *The Western Shores of Turkey: Discovering the Aegean and Mediterranean Coasts* 2004, p. 148; Clive Foss, *Ephesus after antiquity: a late antique, Byzantine, and Turkish city*, Cambridge University Press, 1979, pp. 86–89 & footnote 83.
2. ↑  Antipater, *Greek Anthology* IX.58.
3. ↑  Pausanias, *Description of Greece* 7.2.6–8.
**முரளிகாந்த் பெட்கார்** (*Murlikant Petkar*) என்பவர் பாரா ஒலிம்பிக் எனப்படும் இணை ஒலிம்பிக் விளையாட்டுப் போட்டிகளில் இந்தியாவுக்காக முதன் முதலில் தங்கப் பதக்கத்தை வென்றவர் ஆவார். செருமனியின் ஐடெல்பெர்கு நகரில் 1972 ஆம் ஆண்டு நடைபெற்ற கோடைகால இனை ஒலிம்பிக் விளையாட்டுப் போட்டிகளில் இவர் தனிநபர் போட்டியில் தங்கப் பதக்கம் வென்றார். 50 மீட்டர் நீள கட்டற்ற முன்னோக்கு நீச்சல் போட்டிப் பிரிவில் பந்தய தொலைவை 37.33 நொடிகளில் கடந்து உலக சாதனையை முரளிகாந்த் நிகழ்த்தினார். இதே போட்டியில் ஈட்டி எறிதல், தடை பனிச்சறுக்கு படகுப் போட்டி ஆகிய விளையாட்டுப் போட்டிகளிலும் பங்கேற்றார். இம்மூன்று பிரிவுகளிலும் இவர் இறுதிச் சுற்று வரை முன்னேறினார் என்பது குறிப்பிடத்தக்கது. 2018 ஆம் ஆண்டு இந்திய அரசாங்கம் இவருக்கு பத்மசிறீ விருது வழங்கி சிறப்பித்தது .

வாழ்க்கை வரலாறு
---------------

முரளிகாந்த் பெட்கார் இந்திய ராணுவத்தில் மின்னணுவியல் மற்றும் இயந்திரவியல் படைப் பிரிவில் கைவினைஞர் பதவியில் பணிபுரிந்தார். பாக்கித்தான் நாட்டிற்கு எதிரான 1965 போரின்போது மோசமாக குண்டடிபட்டு இவர் மாற்றுத் திறனாளியானார். பெக்கார் முதலில் செகந்திராபாத்தில் மின்னணுவியல் மற்றும் இயந்திரவியல் படைப் பிரிவில் பணிபுரிந்தபோது ஒரு குத்துச்சண்டை வீரராக இருந்தார். ஊனமுற்ற பின்னர் அவர் நீச்சல் மற்றும் பிற விளையாட்டுகளுக்கு மாறினார். மேலும் இவர் 1968 இணை ஒலிம்பிக் போட்டிகளில் மேசைப் பந்தாட்டப் போட்டியில் பங்கேற்று முதல் சுற்றில் வெற்றி பெற்றார். 
நீச்சல் போட்டிகளில் நான்கு பதக்கங்களை வென்றார். பின்னர் இவர் புனேயில் அமைந்திருக்கும் டாட்டா மோட்டார்சு நிறுவனத்தில் பணிபுரிந்தார் .

மேற்கோள்கள்
-----------

1. ↑  "Athlete Search Results". *Athletes at the Paralympics*. IPC. August 31, 2012 அன்று மூலம் பரணிடப்பட்டது. August 8, 2012 அன்று பார்க்கப்பட்டது.
2. ↑  "Padma awards 2018 announced, MS Dhoni, Sharda Sinha among 85 recipients: Here’s complete list". India TV. 25 January 2018.. பார்த்த நாள்: 26 January 2018.
3. ↑  Sainik Samachar, Vol. 28
4. ↑  Sainik Samachar
5. ↑  TOI e-paper article
6. ↑  *The Journal of Rehabilitation in Asia*
.

புற இணைப்புகள்
--------------

* Petkar in EME
லங்காராம தாதுகோபுரம்.
"எத் பொக்குண" (யானைக் குளம்).
**லங்காராம** என்பது இலங்கையின் பண்டைய தலைநகரமான அனுராதபுரத்துக்கு அண்மையில் கல்கெபக்கட என்னும் இடத்தில் அமைந்துள்ள ஒரு தாதுகோபுரம் ஆகும். இது வட்டகாமினி அபய (வலகம்பா) என்னும் அரசனால் கிமு முதலாம் நூற்றாண்டில் கட்டுவிக்கப்பட்டது. இத் தாதுகோபுரத்தின் பழைய வடிவம் பற்றி எதுவும் தெரியவில்லை. தற்போதுள்ள தாதுகோபுரம் பிற்காலத்தில் பெருமளவு திருத்தத்துக்கு உள்ளான வடிவம். இதனைச் சுற்றி பழங்காலத்துத் தூண்களின் அழிபாடுகள் காணப்படுகின்றன. இவை அமைந்துள்ள விதத்தில் இருந்து, அக்காலத்தில் இத் தாதுகோபுரத்தை மூடி "வட்டதாகே" என அழைக்கப்படும் ஒரு வட்ட வடிவிலான கட்டிடம் இருந்திருக்கக் கூடும் எனத் தெரிகிறது. தாது கோபுரத்தைச் சூழவுள்ள மேடை நிலத்திலிருந்து 10 அடி (3 மீட்டர்) உயரத்தில் உள்ளது. தாதுகோபுரம் 45 அடி (14 மீட்டர்) விட்டம் கொண்டது. சூழவுள்ள மேடையின் விட்டம் 1332 அடி (406 மீட்டர்).

இதன் பழைய பெயர் *சிலசோப கந்தக்க சைத்திய* என்பது. கிமு இரண்டாம் நூற்றாண்டின் இறுதிப் பகுதியில் அனுராதபுரத்தைத் தமிழ் மன்னர்கள் ஆண்டு வந்தனர். அக்காலத்தில் வட்டகாமினி அபய *சிலசோப கந்தக்க* என்னும் இடத்தில் ஒளித்து இருந்தானாம். கிமு 103 ஆம் ஆண்டில் அவன் தமிழ் மன்னர்களிடம் இருந்து அனுராதபுரத்தைக் கைப்பற்றிய பின்னர் தான் மறைந்திருந்த இடத்தின் பெயரால் இத் தாதுகோபுரத்தைக் கட்டுவித்ததாகச் சொல்லப்படுகிறது.

யானைக் குளம்
------------

இந்தத் தாதுகோபுரத்துக்கு அருகில் "எத் பொக்குண" எனச் சிங்கள மொழியில் அழைக்கப்படும் யானைக் குளம் உள்ளது. இது பழங்காலத்தில் மனிதரால் கட்டப்பட்டது. இதன் நீளம் 159 மீட்டரும் அகலம் 52.7 மீட்டரும் ஆகும். 9.5 மீட்டர் ஆழம் கொண்ட இக்குளம் 75,000 கனமீட்டர் நீரைக் கொள்ளக்கூடியது. இதற்கான நீர், பெரியகுளம் எனப்படும் குளத்தில் இருந்து நிலக்கீழ் கால்வாய்கள் மூலம் கொண்டுவரப்படுகின்றது. பல நூறு ஆண்டுகள் பழமை வாய்ந்த இக் கால்வாய்கள் இன்னும் பயன்படும் நிலையில் உள்ளன.

வெளியிணைப்புகள்
---------------

* லங்காராமய, அமேசிங்லங்கா.காம் இணையத்தளத்தில் பரணிடப்பட்டது 2012-09-17 at the வந்தவழி இயந்திரம்